**NOTA INFORMATIVĂ**

**privind modificarea şi completarea Hotărîrii Guvernului nr.1088 din 05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului**

1. **Cauzele care au condiţionat elaborarea proiectului, iniţiatorii proiectului**

S-a constatat că în ultima perioadă în Republica Moldova se fac abuzuri grave de consum cu o categorie de substanţe noi întîlnite şi care se întrebuinţează pe rol ca substanţe narcotice, psihotrope şi precursori. Astfel, în scopul întreprinderii măsurilor menite să combată oferta de droguri, specialiştii în domeniu au examinat minuţios problema apariţiei acestor preparate noi şi au constatat că pe parcursul anului 2014-2015 au fost identificate în circuitul ilicit substanţe noi întrebuinţate în scopul senzaţiilor cu efect narcotic şi psihotropic şi care nu se regăsesc în tabelele şi listele substanţelor narcotice, psihotrope şi precursorilor acestora, supuse controlului statului

Aceste noi substanţe nu se regăsesc sub controlul statului în conformitate cu legislaţia în vigoare, iar circulaţia acestora în rîndurile populaţiei Republicii Moldova prezintă un pericol grav asupra sănătăţii şi creşterii infracţionalităţii în acest domeniu. În urma studierii şi analizei literaturii de specialitate precum şi conform rezultatelor expertizelor prezentate,s-au stabilit 26 substanţe active care necesită supunerea sub controlul statului după cum urmează:

1. **Tabela I, Lista nr.1 „Substanţele narcotice”** se completează în final cu următoarele poziţii:

*AH 7921 (3,4 dichloro-N-((1-dimethylamino) cyclohexylmethyl) benzamide) 5-(2-aminopropyl) indole (5-API, 5-IT, PAL-571)*

*Carfentanil (4-((1-oxopropyl)-phenylamino)-(1-(2-phenylethyl)-4-piperidinecarboxylic acid methylesther)*

*2C-C (4-chloro-2,5-dimethoxy-* *phenethylamine)*

*2C-I (2,5 dimethoxy-4-iodphenethylamine)*

*2C-T-2 (2,5 dimethoxy-4-ethylthio-phenethylamine)*

*Fenfluramine (N-ethyl-1-((3-triphlormethyl)phenyl) propan-2-amin)*

*Heliamin (6, 7 dimethoxy-1,2,3,4-tetrahydroizoquinoline)*

*JWH-073 (*N*aphthalene-1-il-(1-* *buthylindol-3-il) methanone)*

*Methoxetamine şi derivaţii lui*

*bk-MMBDB (N-methylbutylone)*

*25I-NBOMe (2C-I-NBOMe)*

*a-PHtP (2-Pyrrolidinoheptanophenone)*

*Seminţele speciei Turbina corymbosa (Rivea corymbosa)*

1. **Tabela nr. I, Lista nr. 2 „Substanţele psihotrope”** se completează în final cu următoarele poziţii:

*Amanita muscaria (Ibotenic acid) ((S)-2-amino-2-(3-hydroxyisoxazol-5-yl) acetic acid)*

*MBZP (Methylbenzyl piperazine)*

*Mephedrone (4-methylmethcathinone, 4-MMC)*

*4-MMA (4-methyl methamphetamine)-N-methyl-1-(4-methylphenyl) propan-2-amine*

*PMMA (para methoxy methyl amphetamine)*

1. **Tabela nr.II, Lista nr. 1 „Substanţele stupefiante (narcotice) şi substanţele psihotrope utilizate în scopuri medicale”** se completează în final cu următoarele poziţii:

*Fenatin (N-(alpha-methylphenethyl) nicotinamide*

*Prosidol(Propionilphenylethoxyethylpiperidine)-1-(2-ethoxyethyl)-4-phenylpiperidin*-*4-yl propionate*

*Remifentanil(methyl-1-(3-methoxy-3-oxopropyl)-4-(N-phenylpropanamido) piperidine-4-carboxylate)*

1. **Tabela IV, Lista nr. 2 ,,Precursorii substanţelor stupefiante (narcotice) şi preparatelor psihotrope aflate sub control pe teritoriul Moldovei** se completează în final cu următoarea poziţie:

*Gamma-butyrolactone (GBL) - GBL; butyrolactone; 1,4-lactone; 4-butyrolactone; 4-hydroxybutyric acid lactone; gamma-hydroxybutyric acid lactone şi oxolan-2-one*

1. **Din Tabelul III lista 3 poziţia cu substanţa** *(GNB) gamma-hidroxibutiric acid* **se poziţionează în Tabela nr.I I, Lista nr. 2**

**2. Scopul şi obiectivele proiectului**

Acest proiect are ca scop supunerea sub controlul statului a noilor substanţe narcotice şi psihotrope apărute în Republica Moldova, protejarea sănătăţii publice şi combaterea traficului ilicit de substanţe narcotice şi psihotrope. Prin urmare, aceste substanţe sînt necesare a fi introduse în lista substanţelor narcotice, psihotrope şi precursori prevăzută în Hotărîrea Guvernului nr.1088 din 05.10.2004 cu privire la aprobarea tabelelor şi listelor substanţelor narcotice psihotrope şi precursorilor acestora, supuse controlului, or aflarea acestora în afara controlului statului, constituie elementul alarmant în domeniu protejării valorilor sociale în domeniul circulaţiei substanţelor narcotice, psihotrope şi a precursorilor precum şi întru protejarea sănătăţii publice pe teritoriul Republicii Moldova.

**3. Modul de reglementare a problemelor abordate în proiect de legislaţia şi documentele strategice în vigoare.**

În Hotărea Guvernului nr.1088 din 05.10.2004 cu privire la aprobarea tabelelor şi listelor substanţelor narcotice nu se regăsesc substanţele narcotice şi psihotrope noi apărute în circulaţie pe teritoriul Republicii Moldova, fapt ce necesită introducerea acestora în tabelele şi listele respective.

**4. Elementele novatorii ale proiectului şi rezultatele scontate**

Noile substanţe narcotice şi psihotrope care vor fi introduse în tabelele şi listele aprobate prin Hotărrîrea Guvernului nr.1088 din 05.10.2004 cu privire la aprobarea tabelelor şi listelor substanţelor narcotice, psihotrope şi precursorilor vor lărgi arealul de control al statului asupra substanţelor narcotice aflate în circuit pe teritoriul Republicii Moldova şi vor ridica gradul de protejare al populaţiei faţă de consumul şi traficul ilicit de substanţe narcotice, psihotrope şi precursorilor.

**5. Impactul proiectului asupra prevenirii/combaterii corupţiei şi criminalităţii.**

Luarea sub controlul statului al substanţelor narcotice, psihotrope şi precursorilor noi apărute în Republica Moldova va crea substratul normativ-juridic şi va diminua creşterea nivelului criminogen în domeniul circulaţiei substanţelor narcotice psihotrope şi precursorilor, va oferi suportul reglementativ de incriminare a faptelor ilicite, va ridica protejarea valorilor sociale în domeniul sănătăţii publice pe acest segment şi va permite organelor de drept cît şi altor autorităţi de resort să aplice norme juridice în legătură cu noile substanţe narcotice psihotrope şi precursorilor. Astfel, ţinînd cont de cele relatate, de literatura de specialitate, de prospectele medicale analizate şi de faptul că se cunoaşte că în ultima perioadă în Republica Moldova se fac abuzuri grave de consum, precum şi cercetarea infracţională în acest domeniu, şi punerea în pericol grav a sănătăţii şi convieţuirii sociale, este necesar iniţierea procedurii de analiză, revizuire şi completare a Hotărîrii Guvernului nr.1088 din 05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului (Publicat:15.10.2004 în Monitorul Oficial nr.186-188 art.1278). Această măsură este stringentă, fezabilă şi necesară la etapa actuală.

**6. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptare.**

Proiectul respectiv este compatibil cu Legea nr.382 din 06.05.1999 cu privire la circulaţia substanţelor narcotice şi psihotrope şi a precursorilor şi se va armoniza în sistemul actelor normative în vigoare.

Proiectul în cauză nu impune adoptarea de alte acte normative.

**7. Nivelul de compatibilitate a proiectului cu normele Conveniei Europene privind protecţia drepturilor fundamentale ale omului şi legislaţiei comunitare.**

Prevederile proiectului nu contravin normelor Convenţiei Europene privind protecţia drepturilor fundamentale ale omului.

**8. Cuantumul mijloacelor bugetare necesare pentru implementarea proiectului.**

Nu necesită surse financiare din bugetul statului.

**10. Acţiunile ulterioare adoptării proiectului**

Luarea sub control şi supraveghere a substanţelor narcotice, psihotrope şi precursorilor sus vizate.

În concluzie se propune completarea Hotărîrii Guvernului nr.1088 din 05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului pentru a preveni ridicarea gradului de pericol social al sănătăţii, a nivelului criminogen în domeniul circulaţiei substanţelor narcotice, psihotrope şi a precursorilor şi diminuarea nivelului morbidităţii prin narcomanie.

Proiectul hotărârii de Guvern privind modificarea şi completarea Hotărîrii Guvernului nr.1088 din 05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului a fost definitivat în baza avizelor autorităţilor interesate.

**Viceministru Octavian GRAMA**